Scandinavian Outdoor

Scandinavian Outdoor Oy on suomalainen myymälä- ja verkkokauppaketju joka myy ulkoiluvaatteita, varusteita ja jalkineita. Yritys perustettiin Partiovaruste-nimellä vuonna 1970. Nimi muuttui Scandinavian Outdoor Oy:ksi toukokuussa 2014. Yritys on kokonaan suomalaisessa omistuksessa.
Tammikuussa 2017 partiosäätiö kertoi myyneensä 80 prosenttia yrityksen omistuksesta Ursuk-sukellusvarustetukun aiemmin omistaneelle Ville Rantalalle, josta tulee myös yrityksen hallituksen puheenjohtaja.
Tammikuussa 2018 Ville Rantala lunasti koko Scandinavian Outdoor Oy:n osakekannan.
Historiaa.
1967 Turun Vanun taloon avattiin Partiokioski
Turun Vanun talossa, Aurakatu 5:ssä sijaitsi ensimmäinen myyntipiste. Talon 2. kerroksessa oli myyntitiski, josta partiolaiset saivat ostaa partiomerkkejä ja –asuja.
1970 Virallinen yritys perustettiin – Partiovaruste
Varsinais-Suomen partiopoika- ja –tyttöpiirit perustivat avoimen yhtiön, joka sai nimekseen Partiovaruste. Yhtiön tarkoituksena oli ”harjoittaa partiovarusteiden sekä partiotoimintaa läheisesti kuuluvien retkeilyvarusteiden myyntiä.”. Myyntiä hoitivat piiritoimiston työntekijät Martinkadun toimiston tiloissa Turussa. Virallinen toiminta Partiovaruste yrityksen nimen alla 1970 alkoi Varsinais-Suomen partiopiirien muuttaessa Martinkadulle. Partiovarusteiden myyntiä tekivät lähinnä partiopiirin toimiston työntekijät muiden työtehtävien ohella. Partiovaruste toimi Martinkadun tiloissa piiritoimiston kanssa vuosina 1970–1977.
1977 Ensimmäinen myymälä
Myymälässä ensimmäiset päätoimiset myyjät palkattiin NMKY:n talossa toimineeseen myymälään. Partiovarusteiden lisäksi myynnissä oli henkilökunnan omia retkeilyvarusteita.
1985 Retkeilyn erikoisliike Läntiselle Pitkäkadulle Turkuun
Partiovaruste sai katutasoon laajan liiketilan ja talon päädyn kellarista varastotilan, joka mahdollisti mm. telttojen myyntiin ottamisen. Myymälässä oli valikoima kantolaitteita rinkoista päiväreppuihin.
1992 – 1995 Laajentuminen Hirvensaloon ja kaupungin rajojen ulkopuolelle
1992 Partiovarusteen ensimmäinen Turun ulkopuolinen myymälä avattiin Saloon. 1994 Perustettiin hiihtokoulu ja suksihuolto Hirvensaloon, jossa toiminta jatkui vuoteen 2017 saakka.
1999 Ensimmäinen verkkokauppa
Partiovarusteen ensimmäinen verkkokauppa avattiin osoitteeseen www.ulkoilukauppa.com.
2003 Partiovaruste kauppakeskukseen
Raision Mylly -kauppakeskukseen avattiin yli 500 neliömetrin kokoinen myymälä. Ensimmäisenä vuonna koko yrityksen myynti ylitti 3 miljoonaa euroa.
2007 Uusi verkkokauppa
Avattiin uusi nettikauppa www.scandinavianoutdoor.com.
2009 – 2013 Yhdistymiset ja yrityskaupat
2009 Satakunnan ja Varsinais-Suomen partiopiirit yhdistyivät, jonka kautta myös Porissa sijainnut Satakunnan Partiokauppa tuli osaksi Partiovarustetta. 2011 Partiovaruste osti Retkiaitta–yrityksen. Kaupan mukana Partiovaruste ottaa haltuun kaksi myymälää pk-seudulla, Yrjönkadulta Helsingistä ja Vantaan Tammistosta, jotka kuitenkin jatkavat vielä hetken Retkiaitta –nimen alla. 2012 Tampereelle Klingendahliin avataan Partiovarusteen myymälä. 2013 Helsingin Yrjönkadun ja Vantaan Tammiston myymälät vaihtavat nimensä Scandinavian Outdoor Storeksi. Samalla Raision Kuninkojalle avataan 1000-neliöinen myymälä. 2013 myöhemmin samana vuonna Partiovarusteen omistuksessa olevat myymälät Saloa lukuun ottamatta yhdistyvät saman brändin alle – Syntyy Scandinavian Outdoor Store. Vuoden 2013 lopussa yrityksellä oli yhteensä 8 kivijalkamyymälää ja 3 verkkokauppaa.
2014 Yritys saa nykyisen nimensä – Scandinavian Outdoor
Viimeinenkin Partiovaruste Oy vaihtaa nimensä Scandinavian Outdoor Oy:ksi. Verkkokaupan osoitteeksi vaihtuu www.ScandinavianOutdoor.com. Tässä vaiheessa vuonna 2014 verkkokaupassa asioi n. 1,2 miljoonaa uniikkia käyttäjää vuosittain ja paketteja toimitettiin yli 50 maahan.
2014–2016 Verkkokaupan kasvua
2016 Turun ja Tampereen Stockmann –tavarataloihin avattiin Scandinavian Outdoorin myymälät. Turun Läntisen Pitkäkadun perinteinen myymälä siirtyi Turun Stockmannille ja puolestaan Tampereen Klingendahlin myymälä Tampereen Stockmannille. 2016 mennessä kävijämäärä nousi 4,5 miljoonaan.
2017-2018 Scandinavian Outdoor
2017 turkulainen yrittäjä Ville Rantala ostaa 80% Scandinavian Outdoor Oy:n osakkeista Lounais-Suomen Partiolaissäätiöltä ja Partiosäätiö jatkoi edelleen 20% omistuksella mukana yrityksen toiminnassa. Tammikuussa 2018 Ville Rantala lunasti koko Scandinavian Outdoor Oy:n osakekannan. 
Scandinavian Outdoorilla on 6 kivijalkamyymälää Suomessa ja verkkokauppa www.scandinavianoutdoor.fi. Kansainvälisiä asiakkaita palvelee www.scandinavianoutdoor.com -osoite ja verkkokaupasta löytyy myös ruotsinkielinen versio, www.scandinavianoutdoor.se sekä venäjänkielinen versio, www.scandinavianoutdoor.ru
Tilikaudella 2016-2017 liikevaihto oli 18 miljoonaa euroa, samoin vuonna 2019.
Scandinavian Outdoorin kivijalkamyymälät sijaitsevat Helsingissä, Vantaalla, Raisiossa, Salossa, Pirkkalassa ja Porissa.